CELEX: 32016R1786
Language: hr
Date: 2016-10-07 00:00:00
Title: Provedbena uredba Komisije (EU) 2016/1786 оd 7. listopada 2016. o izmjeni Provedbene uredbe (EU) br. 908/2014 u pogledu izjava o rashodima za programe ruralnog razvoja

8.10.2016   
            
            
               HR
            
            
               Službeni list Europske unije
            
            
               L 273/31
            
         PROVEDBENA UREDBA KOMISIJE (EU) 2016/1786
   оd 7. listopada 2016.
   o izmjeni Provedbene uredbe (EU) br. 908/2014 u pogledu izjava o rashodima za programe ruralnog razvoja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (1), a posebno njezin članak 36. stavak 6.,
   budući da:
   
               (1)
            
            
               Člankom 36. stavkom 7. Uredbe (EU) br. 1306/2013 predviđeno je da se članak 83. Uredbe (EU) br. 1303/2013 Europskog parlamenta i Vijeća (2) primjenjuje na privremena plaćanja za programe ruralnog razvoja. Člankom 83. Uredbe (EU) br. 1303/2013 utvrđuju se pravila za prekid roka za plaćanje. Člankom 22. Provedbene uredbe Komisije (EU) br. 908/2014 (3) utvrđeno je kako se prijavljuju rashodi za svaki program ruralnog razvoja. Kako bi se osigurala usklađenost s odredbama članka 83. Uredbe (EU) br. 1303/2013, članak 22. stavak 4. Provedbene uredbe (EU) br. 908/2014 trebao bi se odnositi samo na mogućnost dužnosnika za ovjeravanje na temelju daljnjeg delegiranja da zatraži dodatne informacije i prekine odgovarajući rok za privremeno plaćanje ako je izjava o rashodima nepotpuna ili Komisija treba pojašnjenja zbog nepotpunih informacija, nedosljednosti ili različitih tumačenja.
            
         
               (2)
            
            
               Provedbenu uredbu (EU) br. 908/2014 trebalo bi stoga na odgovarajući način izmijeniti.
            
         
               (3)
            
            
               Mjere predviđene ovom Uredbom u skladu su s mišljenjem Odbora za poljoprivredne fondove,
            
         DONIJELA JE OVU UREDBU:
   Članak 1.
   Članak 22. stavak 4. prvi podstavak Provedbene uredbe (EU) br. 908/2014 zamjenjuje se sljedećim:
   
      „Ne dovodeći u pitanje članak 83. Uredbe (EU) br. 1303/2013, ako dužnosnik za ovjeravanje na temelju daljnjeg delegiranja zahtijeva daljnje provjere zbog dostavljenih nepotpunih ili nejasnih informacija ili zbog neslaganja, razlika u tumačenju ili bilo kojih drugih nedosljednosti u vezi s izjavom o rashodima za određeno referentno razdoblje, koje su osobito posljedica nedostavljanja informacija zahtijevanih u skladu s Uredbom (EU) br. 1305/2013 i aktima Komisije donesenima na temelju te Uredbe, predmetna država članica dostavlja na zahtjev dužnosnika za ovjeravanje na temelju daljnjeg delegiranja dodatne informacije u roku koji je u tom zahtjevu određen prema ozbiljnosti problema.”
   
   Članak 2.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. listopada 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 549.
   
   
      (2)  Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).
   
      (3)  Provedbena uredba Komisije (EU) br. 908/2014 оd 6. kolovoza 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanje i drugih tijela, financijskog upravljanja, poravnanja računa, pravila o kontroli, jamstava i transparentnosti (SL L 255, 28.8.2014., str. 59.).